पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड क्षेत्र में कोरोना की दूसरी लहर घराें की काेख उजाड़ रही है। अब तक संक्रमण से 1 महिला सहित 5 की मौत हो गई है, जिनका अंतिम संस्कार कोरोना प्रोटोकॉल के तहत किया गया। वहीं, उपखंड क्षेत्र में कोरोना संक्रमितों का आंकड़ा 700 पार हो गया है।कोरोना के बढ़ते राेगियाें के चलते प्रशासन व चिकित्सा विभाग भी अलर्ट मोड़ पर आ गया। कस्बे में कोरोना से एक ही दिन में 3 की मौत की सूचना से कस्बे में सन्नाटा पसर गया। हालांकि प्रशासन भी लगातार गश्त लगाकर जन अनुशासन पखवाड़े की पालना करा रहा है।लाखेरी. रविवार को आई रिपोर्ट में शहर में 15 नए संक्रमित सामने आए हैं। इनमें से पांच राेगी नयापुरा व गरमपुरा से जुड़े हैं, जबकि अन्य शिव नगर, रामधन चौराहे, एसीसी कॉलोनी, लाखेरी सिटी के हैं।
आज आई रिपोर्ट में संक्रमितों का आंकड़ा भले ही कम हुआ है, लेकिन इसका मतलब यह नहीं है कि शहर में संक्रमण के पीड़ित घट रहे हैं।लगातार बढ़ते पीड़ित चेतावनी दे रहे हैं कि यदि सावधानी नहीं रखी तो संक्रमण से हालात और खराब होंगे। इधर रविवार को अस्पताल में 5 मरीजों को सांस लेने में तकलीफ होने पर भर्ती किया गया।देई. स्थानीय सीएचसी में संग्रहित कोरोना जांच सैंपल में 16 जने पाॅजिटिव मिले। 29 अप्रैल को 38 जनों की सैंपलिंग की गई थी, जिसकी आई रिपोर्ट में 16 पाॅजिटिव मिले हैं। इनमें कस्बे के वार्ड 3 में 20 वर्षीय युवक, वार्ड 18 में 33 व 36 वर्षीया महिला, नैनवां अदालत के सामने 54 वर्षीय पुरुष, 24 वर्षीय युवक व वार्ड 15 में 55 वर्षीया महिला, डेलपुरा 26 वर्षीय महिला व 19 वर्षीय युवक, धूल्याखेडा 25 वर्षीय युवक, सहण 37 वर्षीया महिला, लीलदा 32 वर्षीय पुरूष व 23 वर्षीय महिला, मरां 24 वर्षीय पुरूष, गाडरिया 65 वर्षीय महिला, देवरिया 25 वर्षीय पुरुष, खजूरी 23 वर्षीया महिला पाॅजिटिव मिली है।करवर. कस्बे में 6 जनों की रिपोर्ट पॉजिटिव आईं है।
जिनमें कस्बे के वार्ड 3 में 18 वर्षीया महिला, वार्ड 7 में 25 वर्षीया महिला, वार्ड 13 में 29 वर्षीय दो युवक, वार्ड 6 में 35 वर्षीय, वार्ड 12 में 52 वर्षीय पुरुष संक्रमित मिले हैं। रिपोर्ट आने के बाद चिकित्सा विभाग ने इनको होम आइसोलेट कर दवाइयां उपलब्ध करवाई।सथूर में दंपती व फीतापुरा में युवक पाॅजिटिवबसोली. सथूर ग्राम पंचायत मुख्यालय पर लगातार कोरोना के मरीजों की तादाद बढ़ती जा रही है। रविवार को आई रिपोर्ट में कस्बे में पति-पत्नी एवं फीतापुरा गांव में युवक पॉजिटिव आया है। इन्हें बड़ानया गांव पीएचसी एएनएम व आशा सहयोगिनी ने होम आइसोलेट कर दवाइयां उपलब्ध करवाई।भाजपा ग्रामीण महामंत्री की कोरोना से मौतकेशवरायपाटन. भाजपा ग्रामीण मंडल महामंत्री निमोठा निवासी रघुनंदन शर्मा (50) की कोरोना से मौत हो गई। जिससे भाजपा में शोक छा गया। शर्मा की तबीयत ज्यादा खराब होने पर उनको कोटा के निजी अस्पताल में भर्ती करवाया गया था। अध्यक्ष गोपाल नागर ने बताया कि शर्मा पार्टी व सामाजिक गतिविधियों में हमेशा अग्रणी रहते थे। उनकी मौत से पार्टी को अपूर्ण क्षति हुई है। विधायक चंद्रकांता मेघवाल, प्रधान वीरेंद्रसिंह हाड़ा, उपप्रधान बद्रीलाल मीणा ने संवेदना व्यक्त की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn